সোলাইমানির সমর্থনে গাজা উপত্যকায় তাঁবু
ইরানি জেনারেল কাসেম সোলাইমানি হত্যাকাণ্ডে শোক প্রকাশ করেছেন অবরুদ্ধ গাজা উপত্যকার হাজার হাজার বাসিন্দা।







প্রতিরোধ আন্দোলন হামাস ও ইসলামিক জিহাদের প্রতি ইরানের সমর্থন রয়েছে। শহরের মূলকেন্দ্রে সোলাইমানির সমর্থনে একটি তাঁবু নির্মাণ করা হয়েছে। সেখানে শত শত শোকগ্রস্ত লোককে জমায়েত হতে দেখা গেছে।




তাঁবুতে ঢোকার সময় দর্শনার্থীরা যাতে মাড়াতে পারেন, সেজন্য সেখানে যুক্তরাষ্ট্র ও ইসরাইলের পতাকা বিছিয়ে দেয়া হয়। পরবর্তী সময়ে সেই পতাকায় আগুন ধরিয়ে দেন তারা।
হামাস নেতা ইসমরাইল রাদওয়ান বলেন, যারা প্রতিরোধ ও ফিলিস্তিনিদের পক্ষে থাকবে, আমরা তাদের অনুগত। আমরা এই ভয়াবহ অপরাধের পরিণতির জন্য মার্কিন প্রশাসন ও ইহুদিবাদী দখলদারদের পুরোপুরি দায়ী করবো।
শুক্রবারে মার্কিন অভিযানে সমর্থন জানিয়েছে অবৈধ রাষ্ট্র ইসরাইল। ইহুদি রাষ্ট্রটিকে পৃথিবীর বুক থেকে মুছে ফেলতে ইসলামিক জিহাদ ও হামাসকে বহু আগ থেকেই সহায়তা করে আসছে ইরান।
কাজেই সোলাইমানিকে হত্যা ফিলিস্তিনিদের জন্য বড় ক্ষতি বলে আখ্যায়িত করেছেন ইসলামাইল রাদওয়ান।
মার্কিন হামলায় সোলাইমানি ছাড়াও ইরাকি আধাসামরিক বাহিনী হাশেদ নেটওয়ার্কের এক কমান্ডারও নিহত হয়েছেন। এ হামলায় সব মিলিয়ে বিপ্লবী গার্ডসের পাঁচ ও হাশেদ নেটওয়ার্কের পাঁচ সদস্য নিহত হয়েছেন।

ইরানি জেনারেল কাসেম সোলাইমানি হত্যাকাণ্ডে শোক প্রকাশ করেছেন অবরুদ্ধ গাজা উপত্যকার হাজার হাজার বাসিন্দা।